[Îți poți da seama cum pot fi îmbunătățite aceste titluri]
„Un nou medicament poate să vindece cancerul”.
„Aspirina poate reduce riscul de infarct".
„Micul dejun vă poate ajuta să slăbiți.”
Știrile abundă de titluri ca acestea despre sănătate,
care adesea se contrazic între ele.
Deci, cum știi ce este o îngrijorare reală pentru sănătate
sau un remediu cu adevărat promițător,
și ce este mai puțin concludent?
În medicină,
există adesea o discordanță între titluri de știri
și cercetările științifice la care se referă.
Asta pentru că un titlu este conceput pentru a atrage atenția -
este cel mai eficient atunci când face o afirmație importantă.
Prin contrast,
multe studii științifice produc rezultate semnificative
când se concentrează pe o întrebare specifică.
Cel mai bun mod de a elimina decalajul
este de a analiza cercetarea originală din spatele unui titlu.
Am pus la punct un scenariu de cercetare simplificat
pentru fiecare dintre aceste trei titluri ca să vă testăm abilitățile.
Continuați să urmăriți explicația primului studiu;
apoi, opriți-vă la titlu pentru a descoperi greșeala.
Presupune că toate informațiile necesare pentru identificarea erorii sunt incluse.
Să începem cu acest scenariu ipotetic:
un studiu pe șoareci pentru testarea unui nou medicament împotriva cancerului.
Studiul include două grupuri de șoareci,
unul tratat cu medicamentul, celălalt cu un placebo.
La sfârșitul procesului,
cei ce primesc medicamentul sunt vindecați,
în timp ce șoarecii care au primit placebo nu sunt.
Poți vedea problema din acest titlu:
„Cercetările arată că un nou medicament ar putea să vindece cancerul”.
Fiindcă subiecții au fost șoareci,
nu putem trage concluzii despre boala umană pe baza acestei cercetări.
În viața reală, cercetarea incipientă vizând noi medicamente și terapii
nu se realizează pe oameni.
Dacă primele rezultate sunt promițătoare,
urmează studii clinice pentru a determina dacă au același efect și pentru oameni.
Acum că te-ai încălzit,
să încercăm un exemplu mai complicat:
un studiu despre impactul aspirinei asupra riscului de infarct.
Studiul împarte aleatoriu un număr de bărbați în două grupuri.
Membrii unui grup iau aspirină zilnic,
în timp ce ceilalți iau un placebo.
La sfârșitul studiului,
grupul de control a suferit în mod semnificativ mai multe infarcte
decât grupul care a luat aspirină.
Pe baza acestei situații, ce este greșit cu titlul:
„Aspirina poate reduce riscul de infarct”
În acest caz, studiul arată dovezi că aspirina reduce infarctele la bărbați,
deoarece toți participanții erau bărbați.
Dar concluzia „aspirina reduce riscul de infarct” este prea generală;
nu putem susține că rezultatele obținute la bărbați s-ar aplica și femeilor.
Studiile limitează participanții pe baza locației geografice, vârstei, sexului,
sau a multor alți factori.
Înainte să fie generalizate descoperirile,
trebuie efectuate studii similare pe alte grupuri.
Dacă un titlu face o afirmație generală,
dovezile trebuie să provină din mai multe cercetări, nu un singur studiu.
Îți poți folosi abilitățile de la primele două întrebări pentru nivelul următor?
Încercă acest exemplu despre impactul micului dejun în pierderea în greutate.
Cercetătorii recrutează un grup de oameni care săreau mereu peste micul dejun
și le cer să înceapă să ia micul dejun în fiecare zi.
Participanții sunt bărbați și femei de vârste și din medii diferite.
Pe o perioadă de un an,
participanții pierd în medie două kilograme.
Deci, ce este în neregulă cu titlul:
„Mâncatul micului dejun vă poate ajuta să slăbiți"
Oamenii din studiu au început să mănânce micul dejun și au slăbit -
dar nu știm dacă au slăbit pentru că au început să ia micul dejun;
probabil având greutatea urmărită
i-a inspirat să-și schimbe obiceiurile de a mânca în alte moduri.
Ca să excludem posibilitatea ca alt factor să fi cauzat pierderea în greutate,
ar trebui să comparăm acești participanți
cu un grup care nu a luat micul dejun înainte de studiu,
și continuă să facă astfel și în timpul studiului.
Un titlul n-ar trebui să pretindă că rezultatele acestei cercetări
sunt general aplicabile.
Și dacă studiul face o astfel de afirmație fără un grup de comparație,
ar trebui să nu acordați crezare acestuia.
Acum, că ți-ai testat abilitățile
pe aceste studii ipotetice și titluri,
le puteți testa pe știri din lumea reală.
Chiar și când nu sunt disponibile studiile complete fără taxă,
puteți adesea găsi descrierea studiului și rezultatele
în rezumate disponibile gratuit,
sau chiar în textul unui articol de știri.
Studiile individuale au rezultate
care nu corespund neapărat cu un titlu de impact.
Marile concluzii legate de sănătatea umană
necesită multe dovezi acumulate în timp.
Dar între timp,
putem ține pasul cu știința, citind dincolo de titluri.